Me teame, et on olemas sellised kategooriad nagu meistrid-sellid-õpipoisid. Ja on üks reegel, et õige õpetaja peab olema sinust kaks sammu eespool. St. et vaid meister võib õpetada õpipoissi ja selli peab õpetama juba tõeline teadmamees. Sajandeid ja isegi aastatuhandeid on olnud see protsess väga pikk ja meistriks ja seega ka õpetajaks saamine on võtnud aastakümneid. Tarkus tuleb alati tagantjärele. Kõik tuleb oma naha peal järgi proovida, alles siis inimene usub. Tarkus pole edasiantav. Tarkus, mida tark jagada püüab, kõlab alati narrusena. Teadmisi saab jagada, aga mitte tarkust.